**Betingelser for å delta som arrangør under Demokratiuka**

Uken og dagene rundt 5 mai skal fylles med arrangementer som på ulikt vis omhandler utfordringer for demokrati menneskerettigheter og ytringsfrihet. Hovedtemaene demokrati, menneskerettigheter og ytringsfrihet skal knyttes sammen med samarbeidspartnernes hovedformål som kunst og kultur, undervisning, utdanning, forskning og formidling. Det er et særlig mål å involvere unge i arrangementene. Europakonferansens program og sideprogram over flere dager skal få fram demokratiets og menneskerettighetenes betydning for vår velferd og våre samfunn.

Alle typer virksomheter kan holde egne arrangementer i løpet av demokratiuken, men må tydelig støtte opp om hovedformålet. Arrangement som fronter antidemokratisk budskap, oppfordrer til hatkriminalitet eller på annen måte bryter norsk lov er ikke tillatt. Demokratiuka påberoper seg rett til å avslå arrangement som ikke støtter opp om hovedformålet.